b"\n_START_ARTICLE_\nM/S Sancak I\n_START_PARAGRAPH_\nM/S Sancak I (IMO 6524905) oli Ruotsissa vuonna 1966 rakennettu autolautta. Se sai kasteessa nimen M/S Saga ja luovutettiin tilaajalleen Rederi Ab Svenska Lloyd'lle 2. toukokuuta 1966. Liikenne sill\xc3\xa4 aloitettiin Ruotsin G\xc3\xb6teborgin ja Iso-Britannian Hullin v\xc3\xa4lill\xc3\xa4. K\xc3\xa4ytt\xc3\xb6historiansa aikana se liikenn\xc3\xb6i usealla eri nimell\xc3\xa4 l\xc3\xa4hinn\xc3\xa4 It\xc3\xa4meren ja V\xc3\xa4limeren alueella. Sen viimeiseksi nimeksi j\xc3\xa4i M/S Sancak I, kun sill\xc3\xa4 sattui tulipalo vuonna 2003 ja alus p\xc3\xa4\xc3\xa4tyi romutettavaksi Turkissa samana vuonna.\n_START_SECTION_\nM/S Saga 1966\xe2\x80\x931971\n_START_PARAGRAPH_\nVarustamo Rederi Ab Svenska Lloyd G\xc3\xb6teborg liikenn\xc3\xb6i aluksella v\xc3\xa4lill\xc3\xa4 G\xc3\xb6teborg \xe2\x80\x93 Hull ja G\xc3\xb6teborg \xe2\x80\x93 Tilbury\n_START_SECTION_\nStena Atlantica 1971\xe2\x80\x931973\n_START_PARAGRAPH_\nAlus myytiin Stena Linelle joka liikenn\xc3\xb6i sill\xc3\xa4 v\xc3\xa4lill\xc3\xa4 G\xc3\xb6teborg \xe2\x80\x93 Kiel, my\xc3\xb6hemmin G\xc3\xb6teborg \xe2\x80\x93 K\xc3\xb6\xc3\xb6penhamina\n_START_SECTION_\nM/S Folkliner 1982\xe2\x80\x931984\n_START_PARAGRAPH_\nSuomen Postipankki (PSP-Rahoitus Oy) hankki aluksen omistukseensa ja vuokrasi sen suomalaiselle Folklinelle, joka aloitti liikenn\xc3\xb6innin v\xc3\xa4lill\xc3\xa4 Kaskinen \xe2\x80\x93 G\xc3\xa4vle. Liikenn\xc3\xb6inti ei ollut kannattavaa vaan Folkline ajautui konkurssiin 1984\n_START_SECTION_\nM/S Festos 1984\xe2\x80\x931998\n_START_PARAGRAPH_\nAlus myytiin kreikkalaiselle Minoan Lines Shipping SA:lle. Se liikenn\xc3\xb6i p\xc3\xa4\xc3\xa4asiassa mantereelta Kreetalle ja Korfulle.\n_START_SECTION_\nM/S Captain Zaman I 1998\xe2\x80\x932001\n_START_PARAGRAPH_\nAlus myytiin Turkkiin Ferro Feribot ve Roro Tasimaciligi -varustamolle. Se vuokrasi sen General National Maritime Co:lle joka liikenn\xc3\xb6i kev\xc3\xa4\xc3\xa4n ajan v\xc3\xa4lill\xc3\xa4 Benghazi \xe2\x80\x93 Valletta. Hein\xc3\xa4kuusta l\xc3\xa4htien liikenn\xc3\xb6i v\xc3\xa4lill\xc3\xa4 Brindisi \xe2\x80\x93 Igoumenitsa. Vuonna 2000 alus oli vuokrattuna Compagnie Marocaine de Navigationille, joka liikenn\xc3\xb6i sill\xc3\xa4 v\xc3\xa4lill\xc3\xa4 Nador \xe2\x80\x93 Sete.\n_START_SECTION_\nM/S Sancak I 2001\xe2\x80\x932003\n_START_PARAGRAPH_\nAluksen ostanut Sancak Line liikenn\xc3\xb6i sill\xc3\xa4 v\xc3\xa4lill\xc3\xa4 Brindisi \xe2\x80\x93 Cesme. Sill\xc3\xa4 syntyi tulipalo ollessaan telakoituna vuonna 2003. Alus todettiin t\xc3\xa4ysin vaurioituneeksi ja romutettiin samana vuonna."